pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติยกเว้นภาษีเงินได้บุคคลธรรมดานักแสดงชาวต่างชาติที่มาถ่ายทำภาพยนตร์ในไทย 5 ปี หวังดึงดูดการลงทุนถ่ายทำภาพยนตร์ตปท.ในไทยกว่า 3.5 พันล้านบาท
วันอังคารที่ 18 ตุลาคม 2565
ครม.อนุมัติยกเว้นภาษีเงินได้บุคคลธรรมดานักแสดงชาวต่างชาติที่มาถ่ายทําภาพยนตร์ในไทย 5 ปี หวังดึงดูดการลงทุนถ่ายทําภาพยนตร์ตปท.ในไทยกว่า 3.5 พันล้านบาท
กระตุ้นเศรษฐกิจท่องเที่ยวตามรอยนักแสดง-ภาพยนตร์ระดับโลก และเพิ่มรายได้ผู้ประกอบการไทยทั้งการท่องเที่ยว-ภาพยนตร์
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 18 ตุลาคม 2565 ว่า ที่ประชุมครม. มีมติอนุมัติหลักการร่างกฎกระทรวงฉบับที่.. (พ.ศ.).... ออกตามความในประมวลรัษฎากรว่าด้วยการยกเว้นรัษฎากร (มาตรการภาษีเพื่อสนับสนุนการถ่ายทําภาพยนตร์ต่างประเทศในประเทศไทย) ตามที่กระทรวงการคลังเสนอ เพื่อดึงดูดการลงทุนถ่ายทําภาพยนตร์ต่างประเทศในประเทศไทยได้ไม่น้อยกว่า 3,500 ล้านบาท กระตุ้นเศรษฐกิจและเพิ่มรายได้ให้แก่ผู้ประกอบการที่เกี่ยวเนื่องกับอุตสาหกรรมภาพยนตร์และอุตสาหกรรมการท่องเที่ยวซึ่งได้รับผลกระทบจากการแพร่ระบาดของโรคติดเชื้อไวรัสโคโรนา 2019 และส่งเสริมให้เกิดการท่องเที่ยวตามรอยภาพยนตร์และนักแสดงที่มีชื่อเสียงไปยังต่างประเทศทั่วโลก
น.ส.ทิพานัน กล่าวว่า สาระสําคัญของร่างกฎกระทรวงนี้คือจะยกเว้นให้เงินได้ของนักแสดงภาพยนตร์ที่มีภูมิลําเนาอยู่ในต่างประเทศได้มาจากการแสดงภาพยนตร์ต่างประเทศที่สร้างโดยบริษัทหรือห้างหุ้นส่วนนิติบุคคลที่ตั้งขึ้นตามกฎหมายของต่างประเทศและได้รับอนุญาตการสร้างตามกฎหมายว่าด้วยภาพยนตร์และวีดิทัศน์ของไทย ไม่ต้องรวมคํานวณเพื่อเสียภาษีเงินได้ โดยร่างกฎกระทรวงจะมีระยะเวลาบังคับใช้ 5 ปีนับแต่วันที่กฎกระทรวงนี้ใช้บังคับ โดยให้ใช้บังคับเมื่อพ้นกําหนด 180 วันนับแต่วันที่ประกาศในราชกิจจานุเบกษา
“มาตรการนี้จึงเป็นการดึงดูดและจูงใจให้นักแสดงต่างชาติและกองถ่ายภาพยนตร์ต่างชาติมาใช้สถานที่ถ่ายทําในประเทศไทย นอกจากจะได้ประโยชน์ทาง soft power ที่ผู้ชมภาพยนตร์ทั่วโลกจะได้รู้จักสถานที่ต่างๆ ในประเทศไทยแล้ว ยังสอดคล้องกับนโยบายที่รัฐบาลสนับสนุนตามยุทธศาสตร์ชาติในการสร้างรายได้และการเพิ่มขีดความสามารถในการแข่งขัน เพื่อส่งเสริมการจ้างงานในธุรกิจการผลิตภาพยนตร์ กระตุ้นการบริโภคและการใช้จ่าย” น.ส.ทิพานัน กล่าว
น.ส.ทิพานัน กล่าวว่า การยกเว้นการจัดเก็บภาษีเงินได้ร้อยละ 10 จากนักแสดงภาพยนตร์ที่มีภูมิลําเนาอยู่ในต่างประเทศ กรณีที่มีการถ่ายทําภาพยนตร์ในประเทศไทย โดยบริษัทหรือห้างหุ้นส่วนนิติบุคคลตามกฎหมายต่างประเทศนั้นคาดว่าจะเป็นมูลค่าปีละประมาณ 14.35 ล้านบาท แต่ประเทศไทยจะได้รับผลประโยชน์ทางตรงจากการลงทุนถ่ายทําภาพยนตร์ต่างประเทศในประเทศไทยได้ไม่น้อยกว่าปีละ 3,500 ล้านบาท ยังไม่นับผลประโยชน์ทางอ้อมจากการถ่ายทอดความรู้-บุคลากรอุตสาหกรรมภาพยนตร์ ศิลปวัฒนธรรมไทยกับต่างประเทศ รวมถึงผลประโยชน์จากการประชาสัมพันธ์แหล่งท่องเที่ยวและส่งเสริมภาพลักษณ์ของประเทศผ่านภาพยนตร์ นักแสดงและบุคคลที่มีชื่อเสียงของวงการภาพยนตร์ต่างประเทศ ซึ่งทางกรมการท่องเที่ยว กระทรวงการท่องเที่ยวและกีฬา จะร่วมกับหน่วยงานที่เกี่ยวข้องสร้างการรับรู้และความเข้าใจเกี่ยวกับมาตรการนี้ โดยให้ความสําคัญกับการพัฒนาระบบนิเวศเพื่อให้เกิดผลประโยชน์กับประเทศในระยะยาวต่อไป
รัฐบาลไทย-ข่าวทำเนียบรัฐบาล-รฟม. จัดกิจกรรม “MRTA Volunteer” ครั้งที่ 3 ประจำปี 2565
วันพฤหัสบดีที่ 22 กันยายน 2565
รฟม. จัดกิจกรรม “MRTA Volunteer” ครั้งที่ 3 ประจําปี 2565
ปรับปรุงอาคารเรียนอเนกประสงค์ ภูมิทัศน์ สนับสนุนอุปกรณ์ทางการศึกษาให้แก่ โรงเรียนวัดศรีราษฎร์(เอนกนาครราษฎร์บํารุง)
นายณัฐพงศ์ สงฆ์ประชา ผู้อํานวยการสํานักกฎหมาย เป็นผู้แทน การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ส่งมอบอาคารเรียนอเนกประสงค์หลังคาเชื่อม และอุปกรณ์ทางการศึกษาให้แก่ โรงเรียนวัดศรีราษฎร์ (เอนกนาครราษฎร์บํารุง) เนื่องในกิจกรรม MRTA Volunteer ครั้งที่ 3 ประจําปี 2565 โดยมีนายวิทยา ชพานนท์ นายอําเภอบางใหญ่ และนายประวิทย์ ดํารงทรัพย์ ผู้อํานวยการโรงเรียนเป็นผู้รับมอบ
ทั้งนี้ กิจกรรม MRTA Volunteer จัดขึ้นเพื่อส่งเสริมให้พนักงานมีจิตสํานึกด้านจิตอาสา และเป็นส่วนหนึ่งของการพัฒนาองค์กรอย่างยั่งยืน โดยการนําพนักงานไปทํากิจกรรม CSR นอกสถานที่ ซึ่งในครั้งนี้ พนักงานจิตอาสา ได้ร่วมกันปรับปรุงอาคารอเนกประสงค์ ได้แก่ สร้างฝ้าเพดานใหม่ ทํากันสาดรอบอาคาร ติดตั้งระบบไฟส่องสว่าง ทาสีภายในและภายนอก สร้างหลังคาทางเชื่อมระหว่างอาคารเรียนและอาคารอเนกประสงค์ และปรับภูมิทัศน์บริเวณสวนด้างข้างแล้ว ยังได้สนับสนุนอุปกรณ์ทางการศึกษา ได้แก่ ชุดเครื่องขยายเสียงพร้อมไมโครโฟน เครื่องดนตรี วงโยธวาทิต เครื่องดนตรีไทย และเครื่องโปรเจคเตอร์
โดยกิจกรรมดังกล่าวเป็นกิจกรรมเพื่อสังคมที่ รฟม.ได้ดําเนินการมาอย่างต่อเนื่อง ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ธ สถิตในดวงใจไทยนิรันดร์ ๑๓ ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 12 ตุลาคม 2565
ธ สถิตในดวงใจไทยนิรันดร์ ๑๓ ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
...
รัฐบาลไทย-ข่าวทำเนียบรัฐบาล-ก.แรงงาน จับมือสถานประกอบการ เปิดฝึกหลักสูตรผู้ควบคุมรถยกสินค้า สร้างความปลอดภัยในการทำงาน ช่วยเหลือสังคมรำลึกถึงพ่อของแผ่นดิน
วันอังคารที่ 25 ตุลาคม 2565
ก.แรงงาน จับมือสถานประกอบการ เปิดฝึกหลักสูตรผู้ควบคุมรถยกสินค้า สร้างความปลอดภัยในการทํางาน ช่วยเหลือสังคมรําลึกถึงพ่อของแผ่นดิน
ก.แรงงาน จับมือสถานประกอบการ เปิดฝึกหลักสูตรผู้ควบคุมรถยกสินค้า สร้างความปลอดภัยในการทํางาน ช่วยเหลือสังคมรําลึกถึงพ่อของแผ่นดิน
วันที่ 25 ตุลาคม 2565 เวลา 09.00 น. นายบุญชอบ สุทธมนัสวงษ์ ปลัดกระทรวงแรงงาน มอบหมายให้ นายวรรณรัตน์ ศรีสุขใส รองปลัดกระทรวงแรงงาน เป็นประธานกล่าวเปิดโครงการ“ช่วยเหลือสังคมเพื่อรําลึกถึงพ่อของแผ่นดิน” โดยมี คุณพันธุ์สิทธิ์ ขลิบทอง ประธานมูลนิธิอาชีวเวชศาสตร์ไทย คุณกัณณิกา หนูมา วิเชียรผลา ประธานชมรมเครือข่าย จป.พระนคร คุณรุจน์ เฉลยไตร กรรมการผู้จัดการบริษัท เพอร์เฟคเซฟตี้เทรนนิ่ง แอนด์คอนซัลติ้ง จํากัด และหน่วยงานที่เกี่ยวข้องเข้าร่วมด้วย ณ สํานักงานพัฒนาฝีมือแรงงานสมุทรสาคร ต.บ้านเกาะ อ.เมือง จ.สมุทรสาคร
นายวรรณรัตน์ กล่าวว่า กระทรวงแรงงาน ภายใต้การนําของนายสุชาติ ชมกลิ่น รัฐมนตรีว่าการกระทรวงแรงงาน ได้กําหนดให้มาตรการ Safety & Healthy Thailand เป็นนโยบายที่สําคัญ ที่จะส่งเสริมการเข้าสู่มาตรฐานแรงงานไทยและมาตรฐานความปลอดภัยในการทํางาน โดยการส่งเสริมและสนับสนุนความรู้เกี่ยวกับมาตรฐานแรงงานไทย ความรับผิดชอบต่อสังคมด้านแรงงาน ระบบการบริหารจัดการ และการจัดการด้านความปลอดภัย อาชีวอนามัยและสภาพแวดล้อมในการทํางาน ส่งเสริมการมีส่วนร่วมในการพัฒนาคุณภาพชีวิตแรงงาน และส่งเสริมสุขภาพ และป้องกันโรคแก่แรงงาน ซึ่งจะเห็นได้ว่า งานความปลอดภัยในการทํางานของประเทศจะประสบความสําเร็จได้ต้องเกิดจากความร่วมมือในการสร้าง การพัฒนา การดําเนินการ และการบริหารจัดการความปลอดภัย อาชีวอนามัย และสภาพแวดล้อมในการทํางานให้เกิดขึ้นอย่างเป็นระบบ จากทุกภาคส่วน ซึ่งผู้ที่เกี่ยวข้องทุกฝ่ายต้องมีความตระหนักถึงความเสี่ยงอันตรายที่อาจเกิดขึ้น การให้สําคัญของความปลอดภัยในสถานที่ กระบวนการ การทํางานภายใต้สภาพแวดล้อมนั้น ๆ รวมถึงการรู้เท่าทันถึงอันตรายที่มาควบคู่กับพัฒนาการทางเทคโนโลยีต่าง ๆ เราต้องมีการสร้างมาตรการเพื่อป้องกันไม่ให้อันตรายที่อาจเกิดขึ้นเหล่านั้นเกิดกับผู้ปฏิบัติงานให้ได้มากที่สุด
นายวรรณรัตน์ กล่าวต่อว่า กระทรวงแรงงานขอขอบคุณมูลนิธิอาชีวเวชศาสตร์ไทย ชมรมเครือข่าย จป.พระนคร บริษัท เพอร์เฟคเซฟตี้เทรนนิ่ง แอนด์คอนซัลติ้ง จํากัด และสํานักงานพัฒนาฝีมือแรงงานสมุทรสาครที่ได้ร่วมกันจัดโครงการดังกล่าวขึ้น เพื่อให้ผู้เข้ารับการอบรม ได้มีความรู้ความเข้าใจเกี่ยวกับ ทักษะและทัศนคติเกี่ยวกับบทบาทและหน้าที่ผู้ควบคุมรถยกสินค้า มีความพร้อมทั้งร่างกาย จิตใจ ตลอดจนทัศนคติที่ดีในการประกอบอาชีพ สามารถปฏิบัติงานได้ตามเกณฑ์ที่กําหนด ปฏิบัติตามกฎระเบียบในการ ปฏิบัติงานขับรถยกเคลื่อนย้ายสินค้า ปฏิบัติกรณีรถยกเกิดข้อขัดข้อง เกิดเหตุฉุกเฉินใช้งานและบํารุงรักษารถยกได้อย่างถูกวิธี อีกทั้ง ยังเป็นการยังช่วยการลดภาระค่าใช้จ่ายให้แก่ผู้เข้ารับการอบรมและนายจ้างได้อีกด้วย โดยหลักสูตรดังกล่าวได้อบรมให้ผู้ควบคุมรถยกสินค้าขนาดไม่เกิน 10 ตัน และการขับรถยกอย่างปลอดภัย จํานวน 2 รุ่น ๆ ละ 25 คน รวม 50 คน ฟรีโดยไม่มีค่าใช้จ่าย ความร่วมมือร่วมแรงกันในครั้งนี้เป็นการขับเคลื่อนนโยบาย Safety & Healthy Thailand ร่วมกับกระทรวงแรงงานตามแนวทางประชารัฐ เพื่อให้เกิดความปลอดภัยในการทํางาน และพัฒนาจนเป็นวัฒนธรรมความปลอดภัยในการทํางานขึ้นในสังคมไทย เพื่อให้คนไทยมีความมั่นคงและปลอดภัยอย่างแท้จริง
++++++++++++++++++
กองเผยแพร่และประชาสัมพันธ์
25 ตุลาคม 2565
รัฐบาลไทย-ข่าวทำเนียบรัฐบาล-สธ.ลดระดับศูนย์ EOC ฝีดาษวานรเป็นระดับกรม หลังแนวโน้มผู้ป่วยลดลง
วันจันทร์ที่ 19 กันยายน 2565
สธ.ลดระดับศูนย์ EOC ฝีดาษวานรเป็นระดับกรม หลังแนวโน้มผู้ป่วยลดลง
กระทรวงสาธารณสุข ลดระดับศูนย์ปฏิบัติการภาวะฉุกเฉินด้านสาธารณสุข กรณีโรคฝีดาษวานร จากระดับกระทรวงเป็นระดับกรม หลังพบแนวโน้มผู้ป่วยทั่วโลกลดลง ขณะที่ประเทศไทยพบผู้ป่วยเพียง 8 ราย เฉลี่ยเดือนละ 2 ราย ส่วนหนึ่งติดเชื้อก่อนเดินทางกลับประเทศ
กระทรวงสาธารณสุข ลดระดับศูนย์ปฏิบัติการภาวะฉุกเฉินด้านสาธารณสุข กรณีโรคฝีดาษวานร จากระดับกระทรวงเป็นระดับกรม หลังพบแนวโน้มผู้ป่วยทั่วโลกลดลง ขณะที่ประเทศไทยพบผู้ป่วยเพียง 8 ราย เฉลี่ยเดือนละ2 ราย ส่วนหนึ่งติดเชื้อก่อนเดินทางกลับประเทศ ย้ํายังเป็นโรคติดต่อที่ต้องเฝ้าระวัง หากพบผู้ป่วยสงสัยยังต้องส่งตรวจห้องปฏิบัติการและรายงานผลการสอบสวนโรค
วันนี้ (19 กันยายน 2565) นพ.โอภาส การย์กวินพงศ์ อธิบดีกรมควบคุมโรค กล่าวว่า หลังมีรายงานการแพร่ระบาดของโรคฝีดาษวานร (Monkey pox) กรมควบคุมโรคได้ตั้งศูนย์ปฏิบัติการฉุกเฉินด้านสาธารณสุข (EOC) กรณีโรคฝีดาษวานร เพื่อเฝ้าระวังในระดับกรม ตั้งแต่ช่วงปลายเดือนพฤษภาคม 2565 ต่อมาเมื่อองค์การอนามัยโลกประกาศให้โรคฝีดาษวานรเป็นภาวะฉุกเฉินด้านสาธารณสุขระหว่างประเทศ (Public Health Emergency of International Concern : PHEIC) กระทรวงสาธารณสุขมีการประชุมเพื่อเตรียมแนวทางตอบโต้ต่อสถานการณ์ และยกระดับศูนย์ EOC เป็นระดับกระทรวง ทําให้การสั่งการเฝ้าระวังมีความครอบคลุมทั่วประเทศโดยจากการติดตามเฝ้าระวังโรคฝีดาษวานร พบว่า สถานการณ์ผู้ป่วยรายใหม่ทั่วโลกมีแนวโน้มลดลงอย่างชัดเจน จากที่เคยสูงสุดช่วงเดือนส.ค.ประมาณ 1 พันรายต่อวัน ขณะนี้เหลือเฉลี่ย 580 รายต่อวัน
นพ.โอภาสกล่าวต่อว่า สําหรับประเทศไทย พบผู้ป่วยฝีดาษวานรรวม 8 ราย ในระยะเวลา 4 เดือน เฉลี่ยเดือนละ 2 ราย ส่วนใหญ่มีประวัติเปลี่ยนคู่นอนหลายคน โดย 3 ใน 7 ราย มีประวัติแสดงอาการก่อนเดินทางกลับมาที่ประเทศไทย ปัจจัยการติดต่อหลักคือ การสัมผัสใกล้ชิดจากการมีเพศสัมพันธ์ ซึ่งสอดคล้องกับข้อมูลขององค์การอนามัยโลก และจากการติดตามผู้สัมผัสเสี่ยงสูงยังไม่พบการแพร่เชื้อต่อแต่อย่างใด แสดงให้เห็นว่าโรคนี้ไม่ได้ติดต่อกันได้ง่าย ดังนั้น ในการประชุมศูนย์ปฏิบัติการฉุกเฉินด้านสาธารณสุขวันนี้ จึงเสนอปรับลดระดับศูนย์EOC โรคฝีดาษวานร จากระดับกระทรวงกลับมาเป็นระดับกรมตามเดิม
“แม้จะลดระดับศูนย์EOC มาเป็นระดับกรม แต่โรคฝีดาษวานรยังเป็นโรคติดต่อที่ต้องเฝ้าระวัง ดังนั้น เมื่อพบผู้ป่วยต้องสงสัยยังต้องรายงานและมีการสอบสวนโรค ซึ่งจากการวิเคราะห์จํานวนการส่งตรวจทางห้องปฏิบัติการ พบว่า มีผู้ป่วยที่ส่งตรวจทางห้องปฏิบัติการแต่ไม่ได้มีการรายงานการสอบสวนโรคมาที่กรมควบคุมโรค จึงขอให้โรงพยาบาลทั้งภาครัฐและภาคเอกชนทั่วประเทศ รายงานกรณีพบผู้ป่วยสงสัยฝีดาษวานร เพื่อเพิ่มความเข้มข้นของการติดตามสถานการณ์โรคต่อไป” นพ.โอภาสกล่าว
ทั้งนี้ การป้องกันโรคฝีดาษวานรให้เลี่ยงการสัมผัสแนบชิด กับผู้ที่มีไข้ ผื่น ตุ่มน้ํา ตุ่มหนองบริเวณร่างกาย ให้สวมหน้ากากอนามัยขณะอยู่ใกล้ชิดผู้อื่น ล้างมือบ่อยๆ ด้วยน้ําสบู่ หลีกเลี่ยงการมีเพศสัมพันธ์กับคู่นอนหลายคนหรือคนแปลกหน้า หากมีอาการสงสัย เช่น มีผื่นตามลําตัว เป็นตุ่มนูน ตุ่มน้ําใส ตุ่มหนอง ตุ่มตกสะเก็ด หลังจากมีไข้ เจ็บคอ ปวดหัว ปวดกล้ามเนื้อ ต่อมน้ําเหลืองโต สามารถเข้ารับการตรวจเชื้อได้ที่โรงพยาบาลที่ใกล้บ้านท่านได้ทันที
****************************************** 19กันยายน 2565
รัฐบาลไทย-ข่าวทำเนียบรัฐบาล-ดีอีเอส เอ็มโอยูพหุภาคี มธ.-นักวิทยุอาสาสมัคร หนุนร่วมมือใช้ดิจิทัลในสถานการณ์วิกฤต
วันศุกร์ที่ 30 กันยายน 2565
ดีอีเอส เอ็มโอยูพหุภาคี มธ.-นักวิทยุอาสาสมัคร หนุนร่วมมือใช้ดิจิทัลในสถานการณ์วิกฤต
ดีอีเอส เอ็มโอยูพหุภาคี มธ.-นักวิทยุอาสาสมัคร หนุนร่วมมือใช้ดิจิทัลในสถานการณ์วิกฤต
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมลงนาม “บันทึกข้อตกลงความร่วมมือทางวิชาการ เพื่อส่งเสริการใช้เทคโนโลยีทางดิจิทัลในสถานการณ์วิกฤต” ร่วมกับสมาคมนักวิทยุอาสาสมัคร และสถาบันวิจัยและให้คําปรึกษแห่งมหาวิทยาลัยธรรมศาสตร์ มีเป้าหมายเพื่อสร้างการสนับสนุนบุคลากร ทรัพยากรเทคโนโลยี นวัตกรรม และงานวิจัยที่เกี่ยวข้อง ทางด้านการสื่อสารในสถานการณ์วิกฤต ส่งเสริมการบูรณาการและยกระดับประสิทธิภาพการดําเนินงานภาครัฐ ผ่านการเชื่อมโยงสารสนเทศจากหลายหน่วยงาน ด้วยเทคโนโลยีดิจิทัลในสถานการณ์วิกฤต โดยความร่วมมือฉบับนี้ มีกําหนดระยะเวลา 5 ปี (กันยายน 2565 - กันยายน 2570)
****************************
รัฐบาลไทย-ข่าวทำเนียบรัฐบาล-รมว.อว. ผลักดันมหาวิทยาลัยเทคโนโลยีราชมงคลจัดทำโรงเรียนสาธิต พร้อมผลิตคนแบบหลักสูตรแซนบ็อก
วันอังคารที่ 6 กันยายน 2565
รมว.อว. ผลักดันมหาวิทยาลัยเทคโนโลยีราชมงคลจัดทําโรงเรียนสาธิต พร้อมผลิตคนแบบหลักสูตรแซนบ็อก
รมว.อว. ผลักดันมหาวิทยาลัยเทคโนโลยีราชมงคลจัดทําโรงเรียนสาธิต พร้อมผลิตคนแบบหลักสูตรแซนบ็อก
(23 สิงหาคม 2565) ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานพิธีเปิดศูนย์การเรียนรู้โครงการอนุรักษ์พันธุกรรมพืชอันเนื่องมาจากพระราชดําริ สมเด็จพระเทพรัตนราชสุดา ฯ สยามบรมราชกุมารี และรับฟังการรายงานผลและตรวจเยี่ยมดําเนินงานโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG (U2T for BCG) และการดําเนินโครงการภายใต้บันทึกข้อตกลงความร่วมมือการขับเคลื่อนการพัฒนาด้านสังคมศาสตร์ มนุษยศาสตร์ และศิลปกรรมศาสตร์แห่งประเทศไทย (Thailand Academy of Social Sciences, Humanities and Arts : TASSHA) หรือ ธัชชา ณ มหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา หันตรา จังหวัดพระนครศรีอยุธยา
ศ. (พิเศษ) ดร.เอนก กล่าวว่า มหาวิทยาลัยเทคโนโลยีราชมงคลสุวรรณภูมิน่าจะลองทําโรงเรียนสาธิตด้านอาชีวะ โดยทําเป็นแบบเทคโนโลยี 4.0 นอกจากนั้นถ้าเราสามารถผลิตคนโดยทําเป็นหลักสูตรแซนบ็อกได้และทําพร้อมกัน 9 มหาวิทยาลัยเทคโนโลยีราชมงคลคงเป็นเรื่องที่น่าตื่นเต้นมาก เพราะราชมงคลมีอะไรที่น่าสนใจ แต่ต้องทําแบบที่ไม่เหมือนใคร นอกจากนั้นเรื่องของหลักสูตรด้านปริญญาโท ปริญญาเอกก็ต้องเป็นหลักสูตรที่แตกต่างจากมหาวิทยาลัยด้านอื่นๆ เน้นการปฏิบัติ เพื่อผลิตบุคลากรที่มีศักยภาพกลับมาทํางานให้มหาวิทยาลัยเทคโนโลยีราชมงคล ซึ่งเราจะต้องช่วงชิงโอกาสที่จะทําให้ทุกอย่างไปได้เร็ว ประหยัดแรง
อย่างไรก็ตามการขอตําแหน่งทางวิชาการของมหาวิทยาลัยเทคโนโลยีราชมงคลน่าจะใช้ประโยชน์จากประดิษฐ์กรรม นวัตกรรม มากกว่าการเขียน แต่ต้องทําในเรื่องนั้นๆ อย่างโดดเด่น สิ่งที่อยากจะฝากไว้อีกเรื่องหนึ่งคืออยากให้มีที่ประชุมร่วมระหว่างมหาวิทยาลัยเทคโนโลยีราชมงคลทั้ง 9 แห่ง เพื่อหารือถึงแนวทางการดําเนินงานของมหาวิทยาลัยให้เป็นไปในทิศทางเดียวกัน และหากมีปัญหาติดขัดในสิ่งใดทาง อว. พร้อมจะช่วยแก้ไข รัฐมนตรี อว. กล่าวทิ้งท้าย
รัฐบาลไทย-ข่าวทำเนียบรัฐบาล-รมว.เฮ้ง ร่วมคณะ ลุงป้อม ลงนราธิวาสให้กำลังใจ อสร.บัณฑิตแรงงาน ลุยยกระดับคุณภาพชีวิตประชาชนชายแดนใต้
วันจันทร์ที่ 19 กันยายน 2565
รมว.เฮ้ง ร่วมคณะ ลุงป้อม ลงนราธิวาสให้กําลังใจ อสร.บัณฑิตแรงงาน ลุยยกระดับคุณภาพชีวิตประชาชนชายแดนใต้
...
วันที่ 19 กันยายน 2565 นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ลงพื้นที่ตรวจราชการจังหวัดนราธิวาส เพื่อติดตามสถานการณ์น้ํา ประชุมคณะกรรมการยุทธศาสตร์ด้านการพัฒนาจังหวัดชายแดนใต้ (กพต.) รับฟังบรรยายสรุปและชมจุดก่อสร้างสะพานข้ามแม่น้ําโก-ลก (ไทย-มาเลเซีย) แห่งที่ 2 ที่เชื่อมระหว่าง อ.สุไหงโก-ลก กับเมืองรันตูปันยัง รัฐกลันตัน ประเทศมาเลเซีย รวมถึงรับฟังความก้าวหน้าโครงการก่อสร้างระบบป้องกันน้ําท่วมและระบายน้ําในพื้นที่ชุมซน จ.นราธิวาส (คันกั้นน้ํา) โอกาสนี้ได้พบปะประชาชน มอบนโยบายและแนวทางการขับเคลื่อนงานเพื่อยกระดับคุณภาพชีวิตของประชาชนในพื้นที่อีกด้วย โดยมี นายสนั่น พงษ์อักษร ผู้ว่าราชการจังหวัดนราธิวาส กล่าวบรรยายสรุป หัวหน้าส่วนราชการหน่วยงานที่เกี่ยวข้อง และชาวบ้านในพื้นที่ ร่วมให้การต้อนรับ ณ มหาวิทยาลัยนราธิวาสราชนครินทร์ และด่านพรมแดนสุไหงโก-ลก จังหวัดนราธิวาส
โอกาสนี้ พล.อ.ประวิตร ได้พบปะกับหัวหน้าส่วนราชการ ผู้นําชุมชน ผู้นําศาสนา กลุ่มแรงงานนอกระบบและให้กําลังใจอาสาสมัครแรงงานและบัณฑิตแรงงานของ จ.นราธิวาส ที่มาร่วมต้อนรับ ซึ่งอาสาสมัครแรงงานและบัณฑิตแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวม ทํางานใกล้ชิดกับพี่น้องประชาชนในชุมชน ในการนําภารกิจประสานการให้บริการด้านแรงงาน เพื่อให้ประชาชนมีงานทํา มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย
นายสุชาติ กล่าวว่า ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ได้มีความห่วงใยต่อพี่น้องประชาชนโดยเฉพาะการแก้ปัญหาปากท้องและลดความเหลื่อมล้ําในพื้นที่จังหวัดชายแดนภาคใต้ โดยการขับเคลื่อนเศรษฐกิจฐานรากในพื้นที่ให้เกิดความความมั่นคง เพื่อยกระดับคุณภาพชีวิตของพี่น้องประชาชนให้มีคุณภาพชีวิตที่ดียิ่งขึ้น ซึ่งในส่วนของกระทรวงแรงงาน ได้บูรณาการความร่วมมือกับหน่วยงานต่างๆ ที่เกี่ยวข้องในพื้นที่ เพื่อส่งเสริมการมีงานทําในทุกช่วงวัย โดยเฉพาะกลุ่มเปราะบาง ผู้สูงอายุคนพิการ แรงงานนอกระบบให้ได้รับการประกอบอาชีพอิสระ รวมถึงประชาชนทั่วไปได้รับการพัฒนาทักษะฝีมือเพื่อเพิ่มขีดความสามารถ ได้รับสวัสดิการและความคุ้มครองจากการทํางาน เพื่อให้มีอาชีพ มีรายได้ มีหลักประกันความมั่นคงในชีวิต สอดคล้องตามนโยบายรัฐบาลที่มุ่งขับเคลื่อนเศรษฐกิจฐานรากให้เกิดความเข้มแข็ง โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-​การรถไฟแห่งประเทศไทย จัดกิจกรรมเนื่องในโอกาส ครบรอบ 105 ปี
วันพุธที่ 28 กันยายน 2565
​การรถไฟแห่งประเทศไทย จัดกิจกรรมเนื่องในโอกาส ครบรอบ 105 ปี
วันพระราชทานธงชาติไทย 28 กันยายน 2565
วันนี้ (28 ก.ย. 65) เวลา 08.00 น. นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม พร้อมด้วยคณะผู้บริหาร รฟท. เข้าร่วมพิธีเคารพธงชาติ เนื่องในโอกาส ครบรอบ 105 ปี วันพระราชทานธงชาติไทย 28 กันยายน 2565 ณ ลานด้านหน้าพระอนุสาวรีย์ พลเอก พระเจ้าบรมวงศ์เธอ กรมพระกําแพงเพ็ชรอัครโยธิน ตึกบัญชา รฟท. เพื่อน้อมรําลึกในพระมหากรุณาธิคุณ พระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์เป็นธงประจําชาติไทย ซึ่งเป็นสัญลักษณ์ความสมัครสมานสามัคคี และความภาคภูมิใจของคนในชาติ
ทั้งนี้ ตามมติของคณะรัฐมนตรี ได้กําหนดให้วันที่ 28 กันยายน ของทุกปี เป็นวันพระราชทานธงชาติไทย โดยให้หน่วยงานและประชาชนร่วมกันประดับธงชาติไทยตามอาคารสถานที่ เพื่อเป็นการน้อมรําลึกในพระมหากรุณาธิคุณในพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์เป็นธงประจําชาติไทย และถือเป็นประเทศที่ 54 ของโลกที่กําหนดวันธงชาติขึ้นมา
สําหรับประวัติความเป็นมาของธงชาติไทย แต่เดิม มีหลายรูปแบบ จนมารัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าโปรดกระหม่อม ให้ตราพระราชบัญญัติธงขึ้นใหม่ในพุทธศักราช 2460 และทรงกําหนดความหมายของสีธงไตรรงค์แบบไม่เป็นทางการในพระราชนิพนธ์ เรื่องเครื่องหมายแห่งไตรรงค์ไว้ว่า
-  สีแดง หมายถึงเลือดอันยอมพลีให้แก่ชาติ
-  สีขาว หมายถึงความบริสุทธิ์แห่งธรรมะอันเป็นหลักคําสอนทางพระพุทธศาสนา
-  สีน้ําเงิน หมายถึงสีส่วนพระองค์ขององค์พระมหากษัตริย์
ต่อมาพระบาทสมเด็จพระปกเกล้าเจ้าอยู่หัว รัชกาลที่ 7 โปรดเกล้าฯ ให้มีบันทึกเรื่องธงชาติ โดยให้ยึดเอาธงไตรรงค์เป็นธงชาติไทยตั้งแต่นั้นมาเพื่อไม่ต้องเกิดความสับสนกับต่างประเทศ และจะได้ไม่ต้องเปลี่ยนแปลงธงชาติบ่อย ๆ และได้กําหนดความหมายของธงไตรรงค์ให้ชัดเจน คือ สีแดงหมายถึงชาติ (ประชาชน) สีขาวหมายถึงศาสนา และสีน้ําเงินหมายถึงพระมหากษัตริย์ ซึ่งความหมายนี้ก็ใช้สืบทอดกันมาจนถึงปัจจุบัน.
รัฐบาลไทย-ข่าวทำเนียบรัฐบาล-รัฐบาลห่วงเยาวชนถูกลวงเปิดบัญชีม้า แนะผู้ปกครองรู้เท่าทันดูแลบุตรหลาน ไม่ให้ตกเป็นเหยื่อแก๊งมิจฉาชีพ
วันพฤหัสบดีที่ 22 กันยายน 2565
รัฐบาลห่วงเยาวชนถูกลวงเปิดบัญชีม้า แนะผู้ปกครองรู้เท่าทันดูแลบุตรหลาน ไม่ให้ตกเป็นเหยื่อแก๊งมิจฉาชีพ
.....
รัฐบาลห่วงใยกรณีเด็กและเยาวชนถูกล่อลวงเปิดบัญชีเงินฝากธนาคารให้ผู้อื่น ซึ่งถูกมิจฉาชีพนําไปใช้เป็นช่องทางการรับเงินและถ่ายโอนเงิน จากการกระทําผิดกฎหมายหลอกลวงประชาชน เพื่อป้องกันไม่ให้มีพยานหลักฐานเชื่อมโยงมาถึงตัว หรือเรียกว่า “บัญชีม้า” โดยให้ผลประโยชน์ตอบแทนบัญชีละ 500 - 800 บาท
.
ซึ่งผู้กระทําผิดจะมีความผิดฐานเป็นตัวการ หรือเป็นผู้สนับสนุนในความผิดนั้น ๆ อีกทั้งอาจถูกดําเนินคดีฐานฟอกเงิน ระวางโทษจําคุก 1 - 10 ปี หรือปรับตั้งแต่ 20,000 - 200,000 บาท หรือทั้งจําทั้งปรับ
.
จึงขอให้ผู้ปกครองช่วยกันดูแลบุตรหลาน หมั่นตรวจสอบพฤติกรรมการเงินในบัญชีของบุตรหลาน รวมทั้งบัญชีของตัวเอง หากพบสิ่งผิดปกติของเงินไหลเข้า - ออก หรือมีบัญชีเพิ่มมาโดยไม่รู้ตัว ให้รีบแจ้งธนาคาร เจ้าของบัญชี เพื่อขอคําแนะนําและระงับยับยั้ง
.
ผู้ที่ถูกหลอกลวง หรือผู้เสียหาย สามารถแจ้งความออนไลน์กับสํานักงานตํารวจแห่งชาติ ที่www.thaipoliceonline.comหรือรวบรวมหลักฐานแจ้งความด้วยตนเองที่สถานีตํารวจใกล้บ้าน หรือแจ้งเบาะแสไปยังสายด่วน 191 หรือสายด่วนสํานักงานตํารวจแห่งชาติ 1599 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดโครงการ“อุตสาหกรรมห่วงใยสู้ภัย COVID-19” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบามราชชนนีพันปีหลวง
วันอาทิตย์ที่ 25 กันยายน 2565
กระทรวงอุตสาหกรรม จัดโครงการ“อุตสาหกรรมห่วงใยสู้ภัย COVID-19” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบามราชชนนีพันปีหลวง
กระทรวงอุตสาหกรรม จัดโครงการ“อุตสาหกรรมห่วงใยสู้ภัย COVID-19” เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบามราชชนนีพันปีหลวง
วันนี้ (12 กันยายน 2565) นายใบน้อย สุวรรณชาตรี ผู้ตรวจราชการกระทรวงอุตสาหกรรม เป็นประธานในการจัดกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศลเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบามราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ภายใต้โครงการ “อุตสาหกรรมห่วงใยสู้ภัย COVID-19” โดยมี นายวีระกิตติ์ รันทกิจธนวัชร์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรมนางสาวลัดดาวัลย์ สันติภิญโญเลิศ ผู้อํานวยการกองตรวจราชการ สํานักงานปลัดกระทรวงอุตสาหกรรมร่วมมอบหน้ากากอนามัย แอลกอฮอล์ฆ่าเชื้อโรค และชุดโต๊ะเก้าอี้จากโครงการ “80 ปี กระทรวงอุตสาหกรรม 8,000 กิโลกรัม รีไซเคิลสู่สังคม” ให้แก่ สถานสงเคราะห์เด็กอ่อนปากเกร็ด นนทบุรี
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ปาฐกถาพิเศษ ในหัวข้อ "The Competitive Advantage of Thai Digital Economy"
วันพฤหัสบดีที่ 15 กันยายน 2565
รองปลัดกระทรวงดิจิทัลฯ ปาฐกถาพิเศษ ในหัวข้อ "The Competitive Advantage of Thai Digital Economy"
รองปลัดกระทรวงดิจิทัลฯ ปาฐกถาพิเศษ ในหัวข้อ "The Competitive Advantage of Thai Digital Economy"
เมื่อวันที่15กันยายน2565ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมปาฐกถาพิเศษในหัวข้อ"The Competitive Advantage of Thai Digital Economy"ในงายAsia Connect X Bangkok 2022ณศูนย์การประชุมแห่งชาติสิริกิติ์โดยมีสาระสําคัญในการส่งเสริมเศรษฐกิจดิจิทัลของประเทศโดยกระทรวงฯมีบทบาทสําคัญในการส่งเสริมด้านโครงสร้างพื้นฐานด้านดิจิทัลเช่นโครงการเน็ตประชารัฐ,โครงการศูนย์ดิจิทัลชุมชน,การส่งเสริมการใช้ประโยชน์5G,โครงการคลาวด์กลางภาครัฐ,โครงการเมืองอัจฉริยะและโครงการASEAN Digital Hubเป็นต้นนอกจากนี้กระทรวงฯยังได้มีการผลักดันกฎหมายดิจิทัลที่สําคัญได้แก่พ.ร.บ.คุ้มครองข้อมูลส่วนบุคคลรวมไปถึงการส่งเสริมกฎหมายดิจิทัลอื่นๆด้วยนอกจากนี้ได้ส่งเสริมกําลังคนด้านดิจิทัลที่ผ่านการอบรมแล้วมากกว่า300,000คนทั่วประเทศและมีการเรียนรู้ผ่านทางออนไลน์แล้วกว่า7.5ล้านคน
**************
รัฐบาลไทย-ข่าวทำเนียบรัฐบาล-ปลัดฯ ณัฐพล รับมอบสุขากระดาษ จาก CPAC เพื่อนำไปช่วยเหลือผู้ประสบอุทกภัย
วันพุธที่ 19 ตุลาคม 2565
ปลัดฯ ณัฐพล รับมอบสุขากระดาษ จาก CPAC เพื่อนําไปช่วยเหลือผู้ประสบอุทกภัย
ปลัดฯ ณัฐพล รับมอบสุขากระดาษ จาก CPAC เพื่อนําไปช่วยเหลือผู้ประสบอุทกภัย
วันนี้ (18 ตุลาคม 2565) เวลา 17.00 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นายพรยศ กลั่นกรอง รองอธิบดีกรมโรงงานอุตสาหกรรม และผู้บริหารกระทรวงอุตสาหกรรม เข้ารับมอบสุขากระดาษ จํานวน 200 ชุด เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ําท่วม โดยได้รับการสนับสนุนจากบริษัท ผลิตภัณฑ์และวัตถุก่อสร้าง จํากัด หรือ (CPAC) นําโดยนายมงคล พรชื่นชูวงศ์ ผู้อํานวยการธุรกิจสัมพันธ์และพัฒนาอย่างยั่งยืน บริษัท ผลิตภัณฑ์และวัตถุก่อสร้าง จํากัด หรือ (CPAC) ในเครือเอสซีจีซิเมนต์ผลิตภัณฑ์ก่อสร้าง เป็นผู้มอบสิ่งของ ณ ห้องนิทรรศการ กรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-รมว. เฮ้ง ห่วงเหตุโรงงานสารเคมีอันตรายรั่วไหล จ.นครปฐม ส่งทีมเฉพาะกิจลงพื้นที่ตรวจสอบข้อเท็จจริงทันที
วันพฤหัสบดีที่ 22 กันยายน 2565
รมว. เฮ้ง ห่วงเหตุโรงงานสารเคมีอันตรายรั่วไหล จ.นครปฐม ส่งทีมเฉพาะกิจลงพื้นที่ตรวจสอบข้อเท็จจริงทันที
รัฐมนตรีว่าการกระทรวงแรงงาน ห่วงเหตุโรงงานสารเคมีอันตรายรั่วไหล จ.นครปฐม เป็นเหตุให้ประชาชนที่อยู่พื้นที่ใกล้เคียงได้รับความเดือดร้อน ส่งทีมเฉพาะกิจพร้อมหน่วยงานในสังกัดกระทรวงแรงงานลงพื้นที่ตรวจสอบหาข้อเท็จจริงทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีเหตุโรงงานสารเคมีอันตรายรั่วไหลจากโรงงานแห่งหนึ่ง บริเวณพื้นที่ ต.ขุนแก้ว อ.นครชัยศรี จ.นครปฐม ส่งกลิ่นกระจายเป็นวงกว้างในพื้นที่และเขตรอยต่อกรุงเทพมหานคร เป็นเหตุให้ประชาชนที่อยู่พื้นที่ใกล้เคียงได้รับความเดือดร้อนนั้น หลังจากที่ทราบข่าวดังกล่าว พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี และกํากับดูแลกระทรวงแรงงาน ได้แสดงความห่วงใยกับเหตุการณ์ที่เกิดขึ้นพร้อมสั่งการให้กระทรวงแรงงานเร่งดําเนินการตรวจสอบถึงสาเหตุในครั้งนี้ ผมจึงได้ส่งทีมเฉพาะกิจตรวจสอบอุบัติเหตุ อุบัติภัย หรือการประสบอันตรายจากการทํางาน กรณีร้ายแรง ลงพื้นที่ตรวจสอบหาข้อเท็จจริงทันที พบว่า สถานที่เกิดเหตุ คือ บริษัท อินโดรามา โพลีเอสเตอร์ อินดัสตรี้ส์ จํากัด (มหาชน) ประกอบกิจการอุตสาหกรรมการผลิตเม็ดพลาสติกและพลาสติกขั้นต้น มีลูกจ้างทั้งหมด 582 คน ขณะเกิดเหตุเวลา 06.00 น. วันที่ 22 กันยายน 2565 มีลูกจ้างทํางาน 2 คน ได้พบว่ามีสารเคมีรั่วไหลบริเวณระบบการผลิตเม็ดพลาสติกภายในบริษัทจึงรีบปิดวาล์ว ระยะเวลาการรั่วไหลประมาณ 10 นาที คาดว่าไม่เกิน 30 ลิตร แต่เกิดกลุ่มควันจํานวนมากเนื่องจากสัมผัสกับฝนจึงลอยไปได้ไกล แต่มีความเป็นพิษน้อยไม่ทําให้เกิดระคายเคืองระบบทางเดินหายใจ เบื้องต้น ผมได้รับรายงานจากพนักงานตรวจความปลอดภัยว่าไม่มีลูกจ้างได้รับบาดเจ็บหรือเสียชีวิต ทั้งนี้ ทางโรงงานยินดีเยียวยาและให้ความช่วยเหลือหากมีผู้ได้รับผลกระทบจากเหตุการณ์ดังกล่าว
นางโสภา เกียรตินิรชา ผู้ตรวจราชการกระทรวงแรงงาน หัวหน้าคณะทํางานทีมเฉพาะกิจตรวจสอบอุบัติเหตุ อุบัติภัย หรือการประสบอันตรายจากการทํางาน กรณีร้ายแรง ลงพื้นที่พร้อมกับ นายสมพจน์ กวางแก้ว รองอธิบดีกรมสวัสดิการและคุ้มครองแรงงาน ศูนย์ความปลอดภัยในการทํางานเขต 7 (ราชบุรี) สํานักงานสวัสดิการและคุ้มครองแรงงานจังหวัดนครปฐม และหน่วยงานในสังกัดกระทรวงแรงงาน ดําเนินการตรวจสอบข้อเท็จจริงและหาสาเหตุการเกิดอุบัติเหตุดังกล่าว โดยกรมสวัสดิการและคุ้มครองแรงงานจะเชิญนายจ้างและผู้ที่เกี่ยวข้องมาสอบหาข้อเท็จจริงเพิ่มเติม ในวันที่ 27 กันยายนนี้ เพื่อตรวจสอบว่านายจ้างได้ปฏิบัติอย่างถูกต้องตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ.2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับสารเคมีอันตราย พ.ศ. 2556 หรือไม่ เพราะอุบัติเหตุจากการทํางานนั้นสามารถป้องกันได้ หากทุกฝ่ายตระหนักและคํานึงถึงความปลอดภัยในการทํางาน จึงอยากเน้นย้ําให้นายจ้างและลูกจ้างปฏิบัติตามกฎหมายความปลอดภัย และนํามาใช้เป็นแนวปฏิบัติในสถานประกอบกิจการอย่างเคร่งครัด และหากมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สอบถามเพิ่มเติมได้ที่ กองความปลอดภัยแรงงาน โทรศัพท์ 02-4489128-39
รัฐบาลไทย-ข่าวทำเนียบรัฐบาล-กระทรวงมหาดไทย รับมอบเงินสนับสนุนโครงการฯ M.O.I. RUN 2022 จาก สมาคม อบจ. แห่งประเทศไทย เพื่อมอบให้มูลนิธิร่วมจิตต์น้อมเกล้าฯ ช่วยเหลือนักเรียน นักศึกษา ที่ขาดแคลนทุนทรัพย์ให้ได้รับ
วันเสาร์ที่ 8 ตุลาคม 2565
กระทรวงมหาดไทย รับมอบเงินสนับสนุนโครงการฯ M.O.I. RUN 2022 จาก สมาคม อบจ. แห่งประเทศไทย เพื่อมอบให้มูลนิธิร่วมจิตต์น้อมเกล้าฯ ช่วยเหลือนักเรียน นักศึกษา ที่ขาดแคลนทุนทรัพย์ให้ได้รับ
กระทรวงมหาดไทย รับมอบเงินสนับสนุนโครงการฯ M.O.I. RUN 2022 จาก สมาคม อบจ. แห่งประเทศไทย เพื่อมอบให้มูลนิธิร่วมจิตต์น้อมเกล้าฯ ช่วยเหลือนักเรียน นักศึกษา ที่ขาดแคลนทุนทรัพย์ให้ได้รับโอกาสทางการศึกษา
วันนี้ (7 ตุลาคม 2565 ) เวลา 09.00 น. นายสุทธิพงษ์ จุลเจริญ ปลัดกระทรวงมหาดไทย รับมอบเงินสนับสนุนโครงการรวมใจเป็นหนึ่งเดียว M.O.I. RUN 2022 เนื่องในโอกาสการสถาปนากระทรวงมหาดไทย ครบ 130 ปี ในปี พ.ศ. 2565 โดยมี นายบุญชู จันทร์สุวรรณ นายกสมาคมองค์การบริหารส่วนจังหวัดแห่งประเทศไทย ผู้มอบ นายขจร ศรีชวโนทัย อธิบดีกรมส่งเสริมการปกครองท้องถิ่น นายทวี เสริมภักดีกุล รองอธิบดีกรมส่งเสริมการปกครองท้องถิ่น นางเพชรรัตน์ เลิศรัตน์ หัวหน้าผู้ตรวจราชการกรม กรมส่งเสริมการปกครองท้องถิ่น พร้อมด้วยผู้บริหารสมาคมองค์การบริหารส่วนจังหวัดแห่งประเทศไทย ณ ห้องรับรองปลัดกระทรวงมหาดไทย ชั้น 2 อาคารศาลาว่าการกระทรวงมหาดไทย
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า เนื่องในโอกาสการสถาปนากระทรวงมหาดไทย ครบ 130 ปี ในปี พ.ศ. 2565 กระทรวงมหาดไทย โดยกรมส่งเสริมการปกครองท้องถิ่น หน่วยงานสังกัดกระทรวงมหาดไทย สมาคมองค์การบริหารส่วนจังหวัดแห่งประเทศไทย สมาคมสันนิบาตเทศบาลแห่งประเทศไทย สมาคมองค์การบริหารส่วนตําบลแห่งประเทศไทย กรุงเทพมหานคร เมืองพัทยา และจังหวัดทุกจังหวัด จัดโครงการ “รวมใจเป็นหนึ่งเดียว M.O.I. RUN 2022” เป็นกิจกรรมการวิ่งรูปแบบ Virtual Run โดยกําหนดระยะทางการวิ่งออกเป็น 3 ระยะ ได้แก่ Fun run 5 กิโลเมตร มินิฮาล์ฟมาราธอน 10.5 กิโลเมตร และฮาล์ฟมาราธอน 21 กิโลเมตร เพื่อนําเงินรายได้หลังหักค่าใช้จ่ายส่งมอบให้มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ สําหรับเป็นทุนการศึกษาให้นักเรียน นักศึกษา ในสถานศึกษาสังกัดองค์กรปกครองส่วนท้องถิ่นที่มีความประพฤติดี แต่ขาดแคลนทุนทรัพย์ และยังเป็นการส่งเสริมให้ประชาชนตระหนักในเรื่องการดูแลสุขภาพของตนเอง ครอบครัวและชุมชน เพื่อการมีสุขภาพที่ดี ตามแผนพัฒนายุทธศาสตร์แห่งชาติโดยมีวิสัยทัศน์ที่จะทําให้ประชาชนอยู่เป็นสุข ทั้งกาย ใจ สังคม ปัญญาและจิตวิญญาณ ดํารงชีวิตอยู่บนพื้นฐานความพอดี พอประมาณ มีเหตุผล มีภูมิคุ้มกันในตัวที่ดี ภายใต้แนวคิดปรัชญาของเศรษฐกิจพอเพียง
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สมาคมองค์การบริหารส่วนจังหวัดแห่งประเทศไทย โดย นายบุญชู จันทร์สุวรรณ นายกสมาคมองค์การบริหารส่วนจังหวัดแห่งประเทศไทย และผู้บริหารสมาคมองค์การบริหารส่วนจังหวัดแห่งประเทศไทย ได้สนับสนุนผู้เข้าร่วมกิจกรรมวิ่ง จํานวน 1,000 คน เป็นเงิน 600,000 บาท โดยภาพรวมการจัดโครงการ รวมใจเป็นหนึ่งเดียว M.O.I. RUN 2022 มีผู้สมัครรวม 38,509 คนจากทั่วประเทศ มีเงินรายได้หลังหักค่าใช้จ่าย จํานวน 9,511,723 บาท ทั้งนี้ กระทรวงมหาดไทยจะนําเงินรายได้ทั้งหมด มอบให้มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์ เพื่อช่วยเหลือนักเรียน นักศึกษา สังกัดองค์กรปกครองส่วนท้องถิ่นที่มีความประพฤติดีแต่ขาดแคลนทุนทรัพย์ ให้ได้รับโอกาสทางการศึกษา ตามวัตถุประสงค์ของโครงการต่อไป
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม ที่ผ่านการรับรอง PDPA : 2019 และ  Data Governance : 2019 ซึ่งเป็นหน่วยงานภาครัฐแห่งแรกของประเทศที่ผ่านการรับรองระบบ โดยบริษัท ไอเซ็ม จำกัด ((Certification Body : CB) สัญชาติไท
วันพฤหัสบดีที่ 29 กันยายน 2565
สํานักงานปลัดกระทรวงอุตสาหกรรม ที่ผ่านการรับรอง PDPA : 2019 และ  Data Governance : 2019 ซึ่งเป็นหน่วยงานภาครัฐแห่งแรกของประเทศที่ผ่านการรับรองระบบ โดยบริษัท ไอเซ็ม จํากัด ((Certification Body : CB) สัญชาติไท
ขอแสดงความยินดี กับ สํานักงานปลัดกระทรวงอุตสาหกรรม ที่ผ่านการรับรอง PDPA : 2019 และ  Data Governance : 2019 ซึ่งเป็นหน่วยงานภาครัฐแห่งแรกของประเทศที่ผ่านการรับรองระบบ โดยบริษัท ไอเซ็ม จํากัด ((Certification Body : CB) สัญชาติไทยรายเดียวของประเทศไทย)
รัฐบาลไทย-ข่าวทำเนียบรัฐบาล-ครม.เห็นชอบโครงการค่าบริการสาธารณสุขภายใต้ระบบหลักประกันสุขภาพแห่งชาติ  ปี 2565  รอบที่ 5 และโครงการที่เกี่ยวกับค่าตอบแทนแก่บุคลากรทางการแพทย์และสาธารณสุข จำนวน 6 โครงการ
วันอังคารที่ 13 กันยายน 2565
ครม.เห็นชอบโครงการค่าบริการสาธารณสุขภายใต้ระบบหลักประกันสุขภาพแห่งชาติ  ปี 2565  รอบที่ 5 และโครงการที่เกี่ยวกับค่าตอบแทนแก่บุคลากรทางการแพทย์และสาธารณสุข จํานวน 6 โครงการ
ครม.เห็นชอบโครงการค่าบริการสาธารณสุขภายใต้ระบบหลักประกันสุขภาพแห่งชาติ  ปี 2565  รอบที่ 5 และโครงการที่เกี่ยวกับค่าตอบแทนแก่บุคลากรทางการแพทย์และสาธารณสุข จํานวน 6 โครงการ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 13 ก.ย. ได้เห็นชอบโครงการค่าบริการสาธารณสุขภายใต้ระบบหลักประกันสุขภาพแห่งชาติ ปี 2565 รอบที่ 5 ของสํานักงานหลักประกันสุขภาพแห่งชาติ (สปสช.) เพื่อเป็นค่าใช้จ่ายสําหรับหน่วยบริการ สถานพยาบาล ที่ให้บริการสาธารณสุขโรคติดเชื้อไวรัสโคโรนา 2019 หรือ โควิด19 สําหรับประชาชนทุกคนที่อาศัยในประเทศไทย ในช่วงเดือนกันยายน - พฤศจิกายน 2565 รวม 3 เดือน วงเงิน 27,562.56 ล้าน บาท โดยให้ใช้จ่ายจากพระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พ.ร.ก.กู้เงินฯ เพิ่มเติม พ.ศ.2564) วงเงิน 25,845.84 ล้านบาท ส่วนที่เหลืออีก 1,716.71 ล้านบาท ให้ สปสช. ดําเนินการโดยใช้จ่ายจากแหล่งอื่น อาทิ กองทุนหลักประกันสุขภาพแห่งชาติ เป็นลําดับแรก
ทั้งนี้ ครม. ได้มอบหมายให้ สปสช. เร่งดําเนินการตรวจสอบค่าใช้จ่ายในกลุ่มที่หน่วยบริการ สถานพยาบาลที่อยู่ระหว่าง หรือคาดว่าจะส่งเบิกทันตามเวลาที่กําหนดไว้ (ธ.ค. 2565) ว่ามีการบริการจริง พร้อมทั้งรวบรวมและจัดเก็บเอกสารค่าใช้จ่ายเพื่อรองรับการตรวจสอบของหน่วยงานที่เกี่ยวข้อง ต่อไป
น.ส.ไตรศุลี กล่าวว่า พร้อมกันนี้ ครม. ได้อนุมัติหลักการกลุ่มโครงการที่เกี่ยวกับค่าตอบแทนแก่บุคลากรทางการแพทย์และสาธารณสุข จํานวน 6 โครงการซึ่งเกี่ยวกับการการดูแลโรคโควิด19 รวมวงเงิน 13,124.102 ล้านบาท ซึ่งแยกเป็นการจ่ายค่าตอบแทนแก่บุคลากรทางการแพทย์โดยตรง วงเงิน 12,123.109 ล้านบาท และ กลุ่มบุคลากรอื่นๆ ที่ปฏิบัติงานด้านการสนับสนุน วงเงิน 2,167.354 ล้านบาท ทั้งนี้ ให้ใช้จ่ายจาก พ.ร.ก.กู้เงินฯ เพิ่มเติม พ.ศ.2564 จํานวน 12,123.109 ล้านบาท ส่วนที่เหลือ 1,000.99 ล้านบาท ให้กระทรวงสาธารณสุขพิจารณาใช้จ่ายจากแหล่งอื่นที่เหมาะสมต่อไป
สําหรับ 6 โครงการดังกล่าว ประกอบด้วย ประกอบด้วย 1) โครงการแก้ไขปัญหาโรคติดต่ออุบัติใหม่:กรณีโรคิดเชื้อไวรัสโคโรนา 2019 ของกองสาธารณสุขฉุกเฉิน 2) ค่าตอบแทนบุคลากรนอกภารกิจปกติ ของสํานักงานปลัดกระทรวงสาธารณสุข 3) โครงการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคโควิด19 ของกรมการแพทย์
4) โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด19 ของกรมวิทยาศาสตร์การแพทย์ 5) โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยติดเชื้อโควิด19 ของกรมสุขภาพจิต และ6)โครงการสนับสนุนการจัดบริหารทางกาแพทย์และสาธารณสุขรองรับการระบาดของโควิด19 ของกรมอนามัย
รัฐบาลไทย-ข่าวทำเนียบรัฐบาล-มาแล้ว! (ร่าง) แผนพัฒนารัฐวิสาหกิจ ปี 66 - 70 ยกระดับรัฐวิสาหกิจไทย ปชช. รับบริการสาธารณะพื้นฐานอย่างเท่าเทียม
วันพุธที่ 26 ตุลาคม 2565
มาแล้ว! (ร่าง) แผนพัฒนารัฐวิสาหกิจ ปี 66 - 70 ยกระดับรัฐวิสาหกิจไทย ปชช. รับบริการสาธารณะพื้นฐานอย่างเท่าเทียม
.....
ที่ประชุม ครม. (25 ต.ค. 65) เห็นชอบร่างแผนพัฒนารัฐวิสาหกิจ พ.ศ. 2566 - 2570 โดยเป็นการกําหนดทิศทางหลักในการพัฒนารัฐวิสาหกิจของไทยให้เชื่อมโยงกับแผนพัฒนาเศรษฐกิจและสังคมแห่งชาติ ฉบับที่ 13 ซึ่งจะพิจารณาจากบทบาทและกรอบภารกิจของรัฐวิสากิจ แบ่งเป็น 9 สาขา
.
1.สาขาขนส่ง : การบริหารจัดการโครงข่ายคมนาคมและโลจิสติกส์ที่มุ่งเน้นการขนส่งทางราง
2.สาขาพลังงาน : สนับสนุนการจัดหาพลังงานแหล่งใหม่และการใช้พลังงานทดแทนที่เป็นมิตรกับสิ่งแวดล้อม
3.สาขาสาธารณูปการ : การพัฒนาโครงสร้างพื้นฐานด้านน้ําและน้ําเสีย
4.สาขาสถาบันการเงิน : สร้างโอกาสให้ประชาชนเข้าถึงแหล่งทุนอย่างทั่วถึง ควบคู่กับความรู้ทางการเงิน
5.สาขาสื่อสาร : สนับสนุนการพัฒนาและยกระดับดิจิทัลเพื่อเศรษฐกิจ
6.สาขาเกษตร : เสริมสร้างศักยภาพด้านการผลิตและตลาดสินค้า
7.สาขาทรัพยากรธรรมชาติ : สร้างความตระหนักในการใช้ทรัพยากรธรรมชาติแก่ชุมชนและประชาชน
8.สาขาอุตสาหกรรมและพาณิชยกรรม : บริหารจัดการจัดการองค์กรด้วยหลักธรรมาภิบาลและเทคโนโลยีที่ทันสมัย
9.สาขาสังคมและเทคโนโลยี ส่งเสริมการท่องเที่ยวและกีฬา สนับสนุนการวิจัยและนวัตกรรม
.
ในอนาคตรัฐวิสาหกิจจะมีการบูรณาการระหว่างกันมากขึ้น ทั้งการวางแผนและใช้ทรัพยากรร่วมกัน ช่วยลดต้นทุน ลดความซ้ําซ้อนในการดําเนินงาน ส่งผลให้ประชาชนจะได้รับสินค้าบริการสาธารณะขั้นพื้นฐานที่มีคุณภาพ ทั่วถึง และเท่าเทียม
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.สุชาติ เสียใจเหตุกราดยิงที่หนองบัวลำภู สั่งประกันสังคมเยียวยาครอบครัวผู้ประกันตนเสียชีวิตด่วน
วันศุกร์ที่ 7 ตุลาคม 2565
รมว.สุชาติ เสียใจเหตุกราดยิงที่หนองบัวลําภู สั่งประกันสังคมเยียวยาครอบครัวผู้ประกันตนเสียชีวิตด่วน
รมว.สุชาติ เสียใจเหตุกราดยิงที่หนองบัวลําภู สั่งประกันสังคมเยียวยาครอบครัวผู้ประกันตนเสียชีวิตด่วน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเหตุกราดยิงภายในศูนย์พัฒนาเด็กเล็ก อบต.อุทัยสวรรค์ อ.นากลาง จ.หนองบัวลําภู จนทําให้มีผู้เสียชีวิต 37 ราย ได้รับบาดเจ็บ 10 รายว่า ขอแสดงความเสียใจกับครอบครัวผู้เสียชีวิตและผู้ที่ได้รับบาดเจ็บจากเหตุสะเทือนขวัญที่เกิดขึ้น ซึ่งท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา สั่งการให้หน่วยงานที่เกี่ยวข้องเร่งช่วยเหลือเยียวยาครอบครัวผู้เสียชีวิตและบาดเจ็บโดยเร็วที่สุด ล่าสุดในส่วนของกระทรวงแรงงาน ผมได้สั่งการให้สํานักงานประกันสังคมจังหวัดหนองบัวลําภูตรวจสอบข้อมูลเพื่อเยียวยาช่วยเหลือสิทธิประโยชน์แก่ผู้ประกันตนที่ได้รับบาดเจ็บและเสียชีวิตแล้ว
นายสุชาติ กล่าวว่า จากการตรวจสอบของสํานักงานประกันสังคมจังหวัดหนองบัวลําภู ทราบว่า ผู้เสียชีวิตเป็นผู้ประกันตน จํานวน 7 ราย ถูกคนร้ายซึ่งเป็นอดีตตํารวจที่ถูกให้ออกจากราชการกราดยิง ขณะปฏิบัติงานในสถานที่ทํางาน จึงเป็นกรณีเสียชีวิตเนื่องจากการทํางาน ทายาทมีสิทธิได้รับประโยชน์ทดแทนจากกองทุนเงินทดแทน รายแรก นายสันติ ประทุมชัย ทายาทจะได้รับสิทธิประโยชน์จากกองทุนเงินทดแทน เป็นค่าทําศพ 50,000 บาท ค่าทดแทนกรณีตาย 120 เดือน จํานวนเงิน 1,078,560 บาท เงินบําเหน็จชราภาพ 35,226 บาท รวมเป็นเงินทั้งสิ้น 1,163,786 บาท รายที่ 2 นายวีรชน บุญวิเทียน ทายาทจะได้รับสิทธิประโยชน์จากกองทุนเงินทดแทน เป็นค่าทําศพ 50,000 บาท ค่าทดแทนกรณีตาย 120 เดือน จํานวนเงิน 1,035,720 บาทบาท เงินบําเหน็จชราภาพ 48,525 บาท รวมเป็นเงินทั้งสิ้น 1,134,245 บาท รายที่ 3 นายวงศ์ธวัช มูลโต เคยเป็นผู้ประกันตน สถานะลาออก ตั้งแต่ปี 2547 มีเงินสะสมชราภาพ 2 งวด 199 บาท รายที่ 4 นายศักดิ์สิทธิ์ รักษาพล เคยเป็นผู้ประกันตน สถานะลาออกตั้งแต่ปี 2562 มีเงินสะสมชราภาพ 147 งวด 64,083 บาท (ไม่รวมดอกผล) รายที่ 5 นางเพชรนภา สาระสิทธิ เคยเป็นผู้ประกันตน มีเงินสะสมชราภาพ 32,166 บาท (ไม่รวมดอกผล) รายที่ 6 นายวรัญชัย ประภาสพงษ์ เคยเป็นผู้ประกันตน สถานะลาออก ตั้งแต่ปี 2562 มีเงินสะสมชราภาพ 34 งวด 25,277 บาท (ไม่รวมดอกผล) รายที่ 7 นายปัญญา คําราบ ซึ่งเป็นผู้ก่อเหตุ เคยเป็นผู้ประกันตนมาตรา 33 มีเงินสมทบชราภาพ 5,799 บาท โดยสํานักงานประกันสังคมจังหวัดหนองบัวลําภูจะจ่ายสิทธิประโยชน์จากกองทุนเงินทดแทนในวันนี้ (7 ต.ค.65) ให้แก่ทายาทผู้ประกันตนที่เสียชีวิตทั้ง 7 ราย รวมเป็นเงินทั้งสิ้น 2,425,555 บาท
“ผมขอแสดงความเสียใจอย่างสุดซึ้งกับครอบครัวผู้เสียชีวิตต่อเหตุการณ์ในครั้งนี้ ข้าราชการและเจ้าหน้าที่กระทรวงแรงงานได้รวบรวมเงินเพื่อช่วยเหลือครอบครัวผู้เสียชีวิตและได้รับบาดเจ็บครอบครัวละ 5,000 บาท นอกจากนี้ ผมได้สั่งการหน่วยงานในสังกัดกระทรวงแรงงานทั้ง 5 หน่วย ผนึกกําลังลงพื้นที่ไปเยี่ยมเยียนบ้านเพื่อปลอบขวัญฟื้นฟูสภาพจิตใจแก่ครอบครัวของผู้เสียชีวิตและได้รับบาดเจ็บ รวมทั้งช่วยเหลือตามภารกิจของกระทรวงแรงงาน อาทิ ช่วยหางานให้ทํา ฝึกอาชีพเสริม ตามความต้องการแต่ละครอบครัวอีกด้วย”นายสุชาติ กล่าวท้ายสุด
+++++++++++++++++++
กองเผยแพร่และประชาสัมพันธ์
7 ตุลาคม 2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งการกรมเจ้าท่าระดมสรรพกำลังเร่งช่วยเหลือพี่น้องประชาชนที่ประสบอุทกภัยทั่วประเทศ
วันศุกร์ที่ 28 ตุลาคม 2565
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกําลังเร่งช่วยเหลือพี่น้องประชาชนที่ประสบอุทกภัยทั่วประเทศ
...
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกําลังเร่งช่วยเหลือพี่น้องประชาชนที่ประสบอุทกภัยทั่วประเทศ
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทําให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วย ว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดําเนินการ เร่งช่วยเหลือผู้ประสบอุทกภัย โดยในวันที่ 27 ตุลาคม 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 31 โดยตั้งศูนย์อํานวยการ 8 จุด เจ้าหน้าที่ 42 นาย เรือ 11 ลํา รถ 13 คัน อาหารกล่อง 600 กล่อง น้ําดื่ม 600 ขวด ดังนี้
สํานักงานเจ้าท่าภูมิภาคที่ 2 แจกข้าวกล่องพร้อมน้ําดื่ม ร่วมกับองค์การบริหารส่วนตําบลบางประแดง พื้นที่ หมู่ 1 - 9 ต.บางประแดง อ.บางปะอิน จ.พระนครศรีอยุธยา
สํานักงานเจ้าท่าภูมิภาคที่ 7 จัดส่งน้ําดื่ม ถุงยังชีพ ข้าวกล่อง และรับ - ส่งประชาชน
- สาขาอุบลราชธานี ร่วมกับ สํานักงานพัฒนาและบํารุงรักษาทางน้ําที่ 8 ช่วยเหลือประชาชนพื้นที่
เทศบาลวารินชําราบ อ.วารินชําราบ จ.อุบลราชธานี วงเวียนน้ําพุ เทศบาลอุบลราชธานี อ.เมือง จ.อุบลราชธานี
- สาขาขอนแก่น ร่วมกับ สาขานครพนม สาขาหนองคาย สํานักงานพัฒนาและบํารุงรักษาทางน้ําที่ 5 ช่วยเหลือประชาชน พื้นที่ บ้านยางท่าแจ้ง และ บ้านเขื่อน ต.ยางท่าแจ้ง อ.โกสุมพิสัย จ.มหาสารคาม
ทั้งนี้ สถานการณ์ปัจจุบัน น้ําลดลงอย่างต่อเนื่อง กรมเจ้าท่ายังคงเตรียมพร้อมเรือพระราชทาน เรือท้องแบน รถ และกําลังเจ้าหน้าที่ เข้าช่วยเหลือได้อย่างทันที ที่ได้รับการร้องขอจากหน่วยงานในจังหวัด หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ดีอีเอส ปลื้มรับโล่รางวัลองค์กรส่งเสริมคนดี คนเก่ง คนกล้าในชุมชน สังคม และประเทศ
วันศุกร์ที่ 16 กันยายน 2565
ดีอีเอส ปลื้มรับโล่รางวัลองค์กรส่งเสริมคนดี คนเก่ง คนกล้าในชุมชน สังคม และประเทศ
ดีอีเอส ปลื้มรับโล่รางวัลองค์กรส่งเสริมคนดี คนเก่ง คนกล้าในชุมชน สังคม และประเทศ
เมื่อวันที่ 15 กันยายน 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้มอบหมายให้นางสาวพิยะดา สุดกังวาล ผู้อํานวยการกองยุทธศาสตร์และแผนงาน ในฐานะ ผู้แทนกระทรวงดิจิทัลเพื่อเศรษฐกิจและสังคม เข้าร่วมพิธีมอบโล่รางวัลแก่องค์กรส่งเสริมคนดี คนเก่ง คนกล้า ณ ห้อง 402 - 403 ชั้น 4 อาคารรัฐสภา (ฝั่งวุฒิสภา) โดยมีพลอากาศเอก ประจิน จั่นตอง ประธานคณะกรรมาธิการวิสามัญ เป็นประธานในพิธีฯ เพื่อสร้างแรงกระตุ้น แรงบันดาลใจในการประพฤติ การปฏิบัติตนให้เป็นคนดี คนเก่ง คนกล้าในชุมชน สังคม และประเทศ โดยทางคณะกรรมาธิการการอุดมศึกษา วิทยาศาสตร์ วิจัยและนวัตกรรม วุฒิสภา ได้เรียนเชิญผู้แทนกระทรวงฯ เข้าร่วมพิธีรับโล่รางวัลดังกล่าว
ในการนี้กระทรวงดิจิทัลฯได้รับคัดเลือกให้รับโล่รางวัล 2 หน่วยงาน คือ สป.ดศ. และ สศด รวมทั้งได้รับคัดเลือกหน่วยงานระดับกรมหรือเทียบเท่า ซึ่งมีโครงการสําคัญที่เกี่ยวข้อง อีกจํานวน 2 โครงการ ในสังกัด ดศ. ได้แก่
1.โครงการการพัฒนาเครือข่ายอาสาสมัครดิจิทัล (สป.ดศ.) ได้รับรางวัลองค์กรส่งเสริมคนดี คนเก่ง คนกล้า จากการดําเนินงาน โครงการการพัฒนาอาสาสมัครดิจิทัล (อสด.) เป็นการพัฒนาประชาชนที่มีจิตอาสาที่มีความสนใจด้านดิจิทัล เพื่อเป็นตัวแทนในการทําหน้าที่ช่วยเหลือ ให้คําแนะนํา ภารกิจที่สําคัญของกระทรวงฯ ที่ดําเนินการในพื้นที่ และ การใช้งานด้านดิจิทัลที่ถูกต้อง โดย ผอ. พิยะดา สุดกังวาล ผู้อํานวยการกองยุทธศาสตร์และแผนงาน เป็นผู้รับมอบรางวัลดังกล่าว
2.โครงการเรียน Coding พัฒนา STEM (สศด.) โดย สํานักงานส่งเสริมเศรษฐกิจดิจิทัล (depa) ได้รับรางวัลองค์กรส่งเสริมคนดี คนเก่ง คนกล้า จากการดําเนินงานเพื่อส่งเสริมและสนับสนุนการพัฒนากําลังคนดิจิทัล ครอบคลุมทั้งการสนับสนุนให้เกิดการพัฒนาแหล่งเรียนรู้เพื่อยกระดับทักษะด้าน Coding STEM AI และ IoT ตลอดจนสนับสนุนการพัฒนาทักษะบุคลากรครู ในทักษะที่เกี่ยวข้อง และ ส่งเสริมการยกระดับทักษะดิจิทัลให้แก่เยาวชน เพื่อการประยุกต์ใช้ต่อยอดสู่การสร้างนวัตกรรม โดยมี ผศ.ดร.ณัฐพล นิมมานพัชรินทร์ ผู้อํานวยการใหญ่ depa เป็นผู้รับมอบรางวัลดังกล่าว
**************************
รัฐบาลไทย-ข่าวทำเนียบรัฐบาล-ธ.ก.ส. เตือนระวังแก๊งคอลเซ็นเตอร์ ยืนยัน ธ.ก.ส. ไม่มีนโยบายให้คอลเซ็นเตอร์บริการรับฝากสลาก
วันศุกร์ที่ 9 กันยายน 2565
ธ.ก.ส. เตือนระวังแก๊งคอลเซ็นเตอร์ ยืนยัน ธ.ก.ส. ไม่มีนโยบายให้คอลเซ็นเตอร์บริการรับฝากสลาก
ธ.ก.ส. เตือนระวังแก๊งคอลเซ็นเตอร์ ฉวยโอกาสในช่วงที่ ธ.ก.ส. เปิดจองสลากฯ โทรขอข้อมูลบัตรประชาชน เลขบัญชี อ้างเป็นบริการช่วยซื้อสลาก ธ.ก.ส. ต่อเนื่อง ยืนยัน ธ.ก.ส. ไม่มีนโยบายให้คอลเซ็นเตอร์บริการรับฝากสลาก
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” ช่วง 2 หน่วยละ 100 บาท รวมวงเงิน 22,000 ล้านบาท ลุ้นรางวัลที่ 1 สูงสุด 10 ล้าน และรางวัลอื่น ๆ อีกมากมาย โดย ธ.ก.ส. ให้สิทธิ์กับลูกค้าเก่าที่ถือสลากชุดเกษตรมั่งคั่ง 4 ที่จะครบกําหนด สามารถจองสลากผ่านแอปพลิเคชัน ธ.ก.ส. A-Mobile และ ธ.ก.ส.ทุกสาขาทั่วประเทศ ในช่วงวันที่ 19 - 21 กันยายน 2565 ซึ่งลูกค้าสามารถฝากได้เท่ากับวงเงินเดิม สูงสุดไม่เกิน 5 ล้านบาท ส่วนลูกค้าทั่วไปจะเปิดรับฝาก วันที่ 22 กันยายน 2565 เป็นต้นไป ทั้งนี้ สามารถจองสลากผ่านแอปพลิเคชัน ธ.ก.ส. A-Mobile และ ธ.ก.ส. ทุกสาขาทั่วประเทศ
แต่ปรากฏว่า ในช่วงนี้มีมิจฉาชีพฉวยโอกาสปลอมเป็นบริการ Call Center จาก ธ.ก.ส. โทรไปติดต่อ ขอข้อมูลส่วนตัว ชื่อ ที่อยู่ เบอร์โทรศัพท์ ยอดฝากสลาก ธ.ก.ส. ชุดเกษตรมั่งคั่งที่มีอยู่เดิม โดยอ้างเป็นบริการช่วยอํานวยความสะดวกให้ลูกค้าในการฝากสลากดังกล่าวต่อเนื่อง ซึ่งพฤติกรรมดังกล่าวถือเป็นการหลอกลวง เพราะ Call Center ธ.ก.ส. จะทําหน้าที่เป็นเพียงผู้ให้ข้อมูลข่าวสารด้านการบริการและผลิตภัณฑ์รวมถึงรับเรื่องร้องเรียนต่าง ๆ เท่านั้น ธ.ก.ส. ไม่มีนโยบายให้ Call Center โทรเชิญชวนฝากสลาก หรืออํานวยความสะดวกในการซื้อสลาก ตลอดจนการทําธุรกรรมทางการเงินแทนลูกค้าแต่อย่างใด ดังนั้นจึงขอให้เกษตรกรลูกค้าและประชาชนทั่วไป อย่าหลงเชื่อ หากพบเห็นพฤติกรรมต่าง ๆ น่าสงสัย สามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-ทล. และ วสท. ลงพื้นที่ตรวจสอบการติดตั้งเหล็กเสริมส่วนเชื่อมต่อโครงสร้างสะพาน และติดตั้งราวสะพานคอนกรีตเสริมเหล็กสะพานกลับรถ บนทางหลวงหมายเลข 35 (ถนนพระราม 2) กม.ที่ 34
วันศุกร์ที่ 4 พฤศจิกายน 2565
ทล. และ วสท. ลงพื้นที่ตรวจสอบการติดตั้งเหล็กเสริมส่วนเชื่อมต่อโครงสร้างสะพาน และติดตั้งราวสะพานคอนกรีตเสริมเหล็กสะพานกลับรถ บนทางหลวงหมายเลข 35 (ถนนพระราม 2) กม.ที่ 34
พร้อมที่จะเปิดการจราจรบนเส้นทางหลักในวันนี้ (4 พฤศจิกายน 2565)
นายสราวุธ ทรงศิวิไล อธิบดีกรมทางหลวง กระทรวงคมนาคม พร้อมด้วย นายทวีศักดิ์ รุจิจรรยาวัฒน์ ผอ.สํานักก่อสร้างสะพาน นายพรชัย ศิลารมย์ ผอ.ศูนย์สร้างและบูรณะสะพานที่ 3 (ปทุมธานี) นายประลองยุทธ์ กสิวงศ์ ผอ.แขวงทางหลวงสมุทรสาคร ลงพื้นที่ตรวจสอบความคืบหน้าการดําเนินงานซ่อมแซมและบูรณะสะพานลอยกลับรถ บนทางหลวงหมายเลข 35 (ถนนพระราม 2) กม. ที่ 34 บริเวณหน้าโรงพยาบาลวิภาราม จ.สมุทรสาคร ในวันที่ 3 พฤศจิกายน 2565
นายสราวุธ ทรงศิวิไล กล่าวถึงความคืบหน้าการซ่อมแซมสะพานลอยกลับรถดังกล่าวว่า กรมทางหลวง (ทล.) โดยศูนย์สร้างและบูรณะสะพานที่ 3 (ปทุมธานี) ได้เริ่มดําเนินการตั้งแต่วันที่ 31 ตุลาคม 2565 โดยเน้นการดําเนินการให้เป็นไปตามมาตรฐานวิศวกรรม ตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่มีความห่วงใยผู้ใช้ทางถึงความกังวลและความเชื่อมั่นในความแข็งแรงของโครงสร้างสะพานที่อาจส่งผลกระทบต่อสวัสดิภาพความปลอดภัยในการเดินทาง ซึ่งในขณะนี้ได้ดําเนินการติดตั้งคานรูปตัวที ที่มีลักษณะเป็นคานคอนกรีตอัดแรงสําเร็จรูปจํานวน 5 คาน พร้อมตรวจสอบระดับตําแหน่งที่เหมาะสม ติดตั้งเหล็กเสริมส่วนเชื่อมต่อโครงสร้างสะพาน และติดตั้งราวสะพานคอนกรีตเสริมเหล็กแล้วเสร็จ พร้อมที่จะเปิดการจราจรบนเส้นทางหลักในวันที่ 4 พฤศจิกายน 2565 เวลา 06.00 น.
นอกจากนี้ นายเอนก ศิริพานิชกร ที่ปรึกษาคณะกรรมการสาขาวิศวกรรมโยธา วิศวกรรมสถานแห่งประเทศไทย ในพระบรมราชูปถัมภ์ (วสท.) ได้กล่าวถึงการตรวจสอบการทํางานทุกขั้นตอนของศูนย์สร้างและบูรณะสะพานที่ 3 (ปทุมธานี) ว่า ทล. ได้ดําเนินการซ่อมแซมตามแบบและแผนงานได้อย่างครบถ้วนและเป็นไปตามแนวทางที่ วสท. กําหนดไว้ หลังจากการซ่อมแซมดังกล่าวแล้วเสร็จ วสท. จะทําการตรวจสอบความแข็งแรงของโครงสร้างสะพาน ทั้งการวัดค่าการแอ่นตัวของสะพานในการรับน้ําหนักบรรทุกจริงโดยใช้รถบรรทุกขนาดมาตรฐานวิ่งขึ้นไปเพื่อทดสอบว่าสะพานที่ซ่อมแล้วเสร็จสามารถรับน้ําหนักได้ตามพิกัดน้ําหนักที่กําหนดหรือไม่ ซึ่งตามแผนการดําเนินงานจะทําการทดสอบในวันที่ 10 พฤศจิกายน 2565 โดยหลังจากดําเนินการทดสอบแล้ว จะพิจารณาเปิดใช้สะพานลอยกลับรถโดยเร็วที่สุดต่อไป ทั้งนี้นับเป็นการดําเนินงานที่แล้วเสร็จเร็วกว่าแผนเดิมประมาณ 1 เดือน ซึ่งจะเป็นการอํานวยความสะดวกและความปลอดภัยให้แก่ผู้ใช้ทางได้อย่างดียิ่ง
ทล. ขออภัยในความไม่สะดวกมา ณ โอกาสนี้ หากประชาชนต้องการสอบถามข้อมูลเพิ่มเติมหรือแจ้งเหตุต่าง ๆ สามารถโทรแจ้งได้ที่ สายด่วน กรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.ศรีสะเกษ ประจำปีการศึกษา 2560-2562
วันพุธที่ 5 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.ศรีสะเกษ ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.ศรีสะเกษ ประจําปีการศึกษา 2560-2562
วันที่ 26 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏศรีสะเกษ ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,222 คน ระดับปริญญาโท 18 คน รวมทั้งสิ้น 1,240 คน ซึ่งตั้งแต่วันที่ 17 - 26 กันยายน 2565 มีผู้สําเร็จการศึกษาจากมหาวิทยาลัยราชภัฏเขตภาคดะวันออกเฉียงเหนือที่เข้ารับพระราชทานปริญญาบัตร จํานวนทั้งสิ้น 25,971 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย